cyanic-selkie/wikianc huggingface dataset:
Baskere
Språk
Baskisk språk er antatt å være isolert språkgenetisk, det vil si at det er betraktet som ikke beslektet med noe annet språk. Således står baskisk i kontrast til andre europeiske språk som bortimot alle tilhører den brede indoeuropeiske språkfamilie. En annen særegenhet med baskisk er at det har blitt snakket kontinuerlig og uavbrutt in situ (på stedet), i og rundt dets nåværende territoriale lokalisering, og det i lengre tid enn noe annet moderne europeisk språk som alle har blitt introdusert i forhistorisk eller historisk tid gjennom folkevandringer eller ved prosessen av kulturell overføring. Det har likevel vært mange forsøk på å sette baskisk i forbindelse med andre språk, og det har blitt et viktig mål for mange innen lingvistikken å bevise slektskap mellom baskisk og andre språk, men til tross for alle forsøk de siste to hundre er dette fortsatt like uvisst.
Imidlertid karakteriserer populære stereotyper baskisk som «det eldste språket i Europa» og «unikt blant verdens språk», noe som er misforstått og kan lede til feilaktige antagelser. I århundrenes løp har baskisk forblitt i jevnlig kontakt med de vesteuropeiske nabospråkene og har derfor kommet til å dele tallrike ord og typologiske trekk; det er derfor villedende å overdrive baskisk språks «fremmedartete» vesen. Også baskisk er et moderne språk til tross for sin lange historie og er etablert som et skriftlig og trykt språk i dagens former av publikasjoner og kommunikasjoner, foruten også talt og benyttet i en utstrakt rekke av sosiale og kulturelle sammenhenger.
Politiske og administrative inndelinger
Den baskiske regionen er inndelt i minst tre administrative enheter, den baskiske autonome region og Navarra i Spania, og arrondissement (underdepartementet) Bayonne og kantonene Mauléon-Licharre og Tardets-Sorholus i departementet Pyrénées-Atlantiques i Frankrike.
Den autonome regionen, et konsept etablert i det spanske lovverket av 1978, er kjent som Euskal Autonomia Erkidegoa (EAE) på baskisk og som Comunidad Autónoma Vasca (CAV) på spansk, består av de tre spanske provinsene Álava, Bizkaia og Gipuzkoa. Deres tilsvarende baskiske navn er Araba, Bizkaia og Gipuzkoa.
Den autonome regionen omfatter kun tre av de sju provinsene av hva som kalles for de historiske områdene. Det er tidvis referert til som ganske enkelt Baskerland (Euskadi) av forfattere og andre som kun betrakter disse tre vestlige provinsene, men tidvis også kun som en bekvem forkortelse når dette ikke fører til foreveksling i sammenhengen. Andre avviser denne bruken som unøyaktig og er omsorgsfull med å spesifisere til den baskiske autonome regionen EAE/CAV; eller til uttrykket «de tre provinsene» som opp til 1978 ble referert til som «Provincias Vascongadas» på spansk. Det vanlige uttrykket på fransk er «Pays Basque» (Baskerland) i fravær av en mer presis betegnelse, og da refererer det vanligvis til enten hele Baskerland («Euskal Herria» på baskisk), eller sjelden til de nordlige (franske) baskiske områdene særskilt.
Under Spanias nåværende konstitusjon utgjør Navarra (Nafarroa i dagens baskisk) en adskilt enhet som offisielt kalles på baskisk for Basque Nafarroako Foru Erkidegoa, og på spansk for Comunidad Foral de Navarra, hvilket begge betyr Den autonome regionen Navarra. I historisk kontekst kan Navarra referere til et langt større område, og at dagens nordlige baskiske provins i Nedre Navarra kan også bli referert til som en del av Nafarroa (Navarra), mens begrepet Øvre Navarra (Nafarroa Garaia på baskisk; Alta Navarra på spansk) er også fremmet som en måte for å referere til området til dagens autonome region.
Det er tre andre historiske provinsdeler i Baskerland: Labourd, Nedre Navarra og Soule (Lapurdi, Nafarroa Beherea og Zuberoa på baskisk; Labourd, Basse-Navarre og Soule på fransk), ikke gitt offisiell status innenfor Frankrikes nåværende politiske og administrative territoriale organisering, og har fått kun mindre politiske støtte hos baskiske nasjonalister. Et stort antall regionale og lokale nasjonalister og ikke-nasjonalistiske representanter har ført kampanje i årevis for å fremme opprettelsen av en eget baskisk département, men deres krav og argumenter har møtt døve ører hos de franske myndighetene.
Befolkning, større byer og språk
Det er i dag tilnærmet 2 123 000 mennesker som bor i den baskiske autonome regionen (279 000 i Alava, 1 160 000 i Bizkaia og 684 000 i Gipuzkoa). De mest betydningsfulle byene i denne regionen, og som dessuten fungerer som provinsenes administrative sentre, er Bilbao (i Bizkaia), San Sebastián (i Gipuzkoa) og Vitoria-Gasteiz (i Álava). De offisielle språkene er baskisk og spansk. Kunnskap i spansk er påkrevd i henhold til den spanske konstitusjonen (artikkel nr. 3) og kunnskap og bruk av baskisk er en rettighet i henhold til statuettene for selvstyre (artikkel nr. 6), slik at spanskkunnskaper er bortimot gjennomgående. Kunnskap i baskisk, etter nedgangen i mange år under Francos fascistiske diktatur, har på nytt fått en vekst grunnet imøtekommende språkpolitikk og folkelig støtte. Rundt 33 prosent av befolkningen i den baskiske autonome regionen snakker baskisk.
Navarra har en befolkning på rundt 601 000; dets administrative hovedstad og hovedby, og også regnet av mange nasjonalistiske baskere som Baskerlands historiske hovedstad, er Pamplona (Iruñea på moderne baskisk). Selv om spansk og baskisk er offisielle språk i denne autonome regionen, er baskisk språkrett kun anerkjent i den nåværende lovgivningen og språkpolitikken i provinsens nordlige region hvor de fleste er baskisktalende.
Bortimot en kvart av en million mennesker bor i den franske delen av det baskiske området. Baskisktalende omtaler dette som «Iparralde» (baskisk for «Nordlandet»), og derfor til de spanske provinsene som «Hegoalde» («Sørlandet»). Store deler av denne befolkninegn bor i eller nærheten av Bayonne-Anglet-Biarritz (Baiona, Angelu og Miarritze på baskisk), som er det urbane beltet ved kysten. Selv om de fleste tradisjonelt snakket baskisk her, har språket i dag tapt mark til fordel for fransk. Assosiert med de nordlige baskiske områdenes manglende selvstyre innenfor den franske staten, har det baskiske språket heller ingen offisiell status i regionen.
Luca Bati
Luca Bati (ca. 1546 – 1608) var en italiensk musikklærer og komponist fra overgangen mellom renessansen og barokken.
Bati var kannik i Basilica di San Lorenzo i Firenze og etterfulgte i 1595 Cristofano Malvezzi som kapellmester ved medicienes hoff og ved katedralen i Firenze. Han var også maestro di cappella ved katedralen i Pisa fra 1596.
Phobetus
Phobetus er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Middelsstore, blanke, gulbrune oldenborrer. Undersiden er kledt med lange, lyse hår.
Levevis
Artene lever i tørre, ørkenaktige områder, der larvene har blitt funnet på røttene av en malurt-art.
Utbredelse
Slekten er utbredt i det sørvestlige Nord-Amerika, særlig i Baja California.
Eugene McCarthy
Eugene Joseph «Gene» McCarthy (født 29. mars 1916, død 10. desember 2005) var en amerikansk politiker, Kongress-medlem og presidentkandidat i 1968. Han var medlem av Representantenes hus fra 1949 til 1959 og Senatet fra 1959 til 1971.
Jürgen Klinsmann
Jürgen Klinsmann (født 30. juli 1964) er tysk fotballtrener og tidligere fotballspiller som er landslagstrener for.
Hans sønn Jonathan Klinsmann spiller for den sveitsiske klubben FC St. Gallen.
Klubbkarriere
I tillegg til spill for VfB Stuttgart og Bayern München i Tyskland, spilte Klinsmann i mange europeiske land – for AS Monaco i Frankrike, Internazionale og Sampdoria i Italia og to ganger for Tottenham Hotspur i England. Klinsmann bestemte seg for å legge opp mens han spilte for Tottenham Hotspur sommeren 1998 etter VM.
Landslagskarriere
Klinsmann hadde en innholdsrik landslagskarriere. Han debuterte for i 1987. Han spilte i Sommer-OL 1988, der Tyskland tok bronse. Han spilte i europamesterskapene i 1992, da Tyskland kom til finalen. Klinsmann ble også kåret til turneringens beste spiller i 1996, da Tyskland ble europamestre. Han deltok også i tre verdensmesterskap som spiller, i 1990 (da Tyskland ble verdensmestre), 1994 og 1998. Han avsluttet landslagskarrieren etter VM 1998.
Tyskland
Den 26. juli 2004 skrev Jürgen Klinsmann under en 2-årskontrakt som Tysklands nye landslagstrener etter Rudi Völler som trakk seg etter Tyskland ikke kom videre fra gruppespillet i EM 2004. Tyskland skulle arrangere VM i 2006 og var direkte kvalifisert som vertsnasjon. Klinsmann byttet ut flere eldre spiller og tok heller med unge spillere til VM som Bastian Schweinsteiger (21 år), Per Mertesacker (21 år) og Lukas Podolski (21 år). Tyskland tapte semifinalen 0-2 mot, men vant bronsefinalen 3-1 over. Tyskland ble det mestskårende laget med 14 mål i turneringen. Klinsmann forlenget ikke kontrakten etter mesterskapet og hans assistent, Joachim Löw overtok.
Bayern München
Klinsmann overtok etter Ottmar Hitzfeld som trener for Bayern München sommeren 2008. Bayern tapte 1-5 sammenlagt mot Barcelona i kvartfinalen i Champions League. 27. april 2009 da det gjenstod fem kamper av Bundesliga-sesongen fikk han sparken som trener. Bayern lå da på tredjeplass i ligaen.
USA
29. juli 2011 ble han ansatt som trener for. USA tapte fire av sine seks første kamper under hans ledelse. USA vant CONCACAF Gold Cup i 2013 med 1-0 over Panama i finalen. Laget vant sin kvalifiseringsgruppe til VM 2014 med sju seire, én uavgjort og to tap.
12. desember 2013 forlenget han sin kontrakt med landslaget til 2018, men 21. november 2016 kom beskjeden om at hans tid som landslagstrener var over.
Andrej Reketsjinskij
Andrej Reketsjinskij (russisk: Андре́й Миха́йлович Рекечи́нский, født 7. januar 1981) er en russisk vannpolospiller.
Han representerte Russland under Sommer-OL 2004 i Athen, hvor laget hans tok bronse. Han tok også sølv under Sommer-OL 2000.
Franjo Tuđman
Franjo Tudjman (kroatisk Franjo Tuđman, født 14. mai 1922, død 10. desember 1999) var det selvstendige Kroatias første president (predsjednik), fra 1990 til sin død i 1999.
Han tilhørte det nasjonalistiske partiet HDZ og regnes i Kroatia som nasjonalhelt etter sitt livslange engasjement for kroatisk uavhengighet. Tudjman regnes av mange som hjernen bak Operasjon Flash og Operasjon Storm, som sikret at landet fikk sine nåværende grenser som samsvarer med de historiske grensene, og at de serbiske okkupasjonsstyrkene i den serbiske republikken Krajina ble fordrevet. Han unngikk ved sin død å bli tiltalt for krigsforbrytelser i denne forbindelse.
En rekke statuer av Tudjman er satt opp i Kroatia, og noen byer har en gate eller et torv oppkalt etter Tudjman.
Andreas Katsulas
Andreas Katsulas (født 18. mai 1946 i St. Louis i Missouri, død 13. februar 2006 i Los Angeles i California) var en amerikansk skuespiller. Han er mest kjent for sin hovedrolle i science fiction-serien Babylon 5, der han spiller rollefiguren G'Kar, ambassadør for Narn på romstasjonen Babylon 5.
Skuespillerkarriere
Katsulas har spilt den enarmede "Sykes" i filmen Jaget (1993), og den romulanske "Commander Tomalak" i science fiction-serien Star Trek: The Next Generation. Katsulas har hatt gjesteroller i mange andre tv-serier, bl.a. Murder, She Wrote, NYPD Blue, Millennium, Max Headroom, og Star Trek: Enterprise. Han var også stemmen til «Scree the gargoyle» i videospillet Primal. Han var også stemmen til PlayStation 2-spillet 24 The Game basert på tv-serien 24.
Babylon 5
I 1994 startet science fiction-serien Babylon 5. Katsulas spilte rollen som "G'Kar", ambassadør for Narn på romstasjonen Babylon 5. Serien gikk i fem sesonger, var en kjempesuksess og Katsulas var med fra begynnelsen. Fansen var spesielt begeistret for hans spill mot Peter Jurasik i rollen som den centauriske ambassadøren "Londo Mollari". Han har også spilt i flere av spin-off-filmene basert på Babylon 5, den siste i 2002.
Dødsfall
Tidlig i 2005 fikk Katsulas, som i ordene til skaperen av Babylon 5 J. Michael Straczynski, «elsket røyking med en kraft som ikke kan bli beskrevet», diagnosen lungekreft. Han døde bare et år senere, i Los Angeles, California, 59 år gammel. Han etterlot seg sin kone og to barn.
Priser og nominasjoner
SFX Awards, UK
Universe Reader's Choice Award (Sci-Fi Universe Magazine, USA)
Utvalgt filmografi
Listen under er ikke komplett, se Internet Movie Database – Andreas Katsulas.
Piksel
En piksel (en sammenføyning av det engelske picture element, «bildeelement») er en av de mange små punkter som tilsammen utgjør en representasjon av et bilde på en datamaskin. Vanligvis er punktene så små og så mange at når de skrives ut på papir eller vises på en dataskjerm ser de ut som et jevnt bilde. Fargen og intensiteten på hvert punkt kan variere.
Megapiksel
En megapiksel er 1 million piksler, og begrepet brukes ikke bare om antallet piksler i et bilde, men også for å uttrykke antall sensorer i et digitalkamera eller antallet visningselementer på en skjerm. For eksempel, et kamera med 2048×1536 sensorelementer sier man vanligvis har «3,1 megapikseler» (2048 × 1536 = 3 145 728).
Standard skjermoppløsninger
Standard skjermoppløsninger inkluderer:
Han Zheng
Han Zheng (forenklet kinesisk: 韩正, pinyin: Hán Zhèng; født i april 1954 i Cixi i provinsen Zhejiang i Folkerepublikken Kina) er en kinesisk kommunistisk politiker som fra 10. mars 2023 er Kinas visepresident. Han var borgermester i Shanghai fra 2003 til 2012, den 13. byen har hatt siden 1949. Fra 2018 til 2023 var han første visestatsminister.
Han ble medlem av det kinesiske kommunistiske parti i 1979. Han har utdannelse fra Fudanuniversitetet og mastergrad fra East China Normal University og er utdannet økonom. I 2003 ble han borgermester av Shanghai, i en alder av 48 år. Fra 2012 var han medlem av politbyrået i kommunistpartiet fra 2012, og medlem av politbyråets stående komite fra 2017 til 2022.
Han ble utnevnt til visepresident på den 14. nasjonale folkekongress i Beijing 10. mars 2023.
Micropacter yagerae
Micropacter yagerae er en art av krepsdyr, som er kjent fra funn i havet ved Turks- og Caicosøyene. Arten inngår i som eneste art i slekten Micropacter og i familien Micropacteridae.
Chicago Film Critics Association
Chicago Film Critics Association, også referert som CFCA, er en amerikansk sammenslutning av profesjonelle filmkritikere basert på Chicago. Det ble grunnlagt i 1990 og per 2013 har det om lag 60 medlemmer. Selskapet er mest kjent for sin årlige filmpriser som beærer fremragende filmverk, forestillinger og enkeltpersoner, som første gang ble utdelt i 1989.
Arkitektbedriftene i Norge
Arkitektbedriftene i Norge er frittstående arbeidsgiver- og næringsforening for de profesjonelle arkitektkontorene i Norge. Foreningen ble etablert i 1980, som Norges Praktiserende Arkitekter og 540 medlemsbedrifter med over 3 300 ansatte.
Amerikansk Samoas flagg
Amerikansk Samoas flagg er i USAs farger blått, hvitt og rødt. I flaggets frie ende vises en hvithodehavørn (Haliaeetus leucocephalus) som holder i klørne en fluepisk (fue) og en seremoniell kniv (nifo oti). Ørnen er et amerikansk nasjonalsymbol som i flagget til Amerikansk Samoa skal vise til at øyene står under USAs beskyttelse. Fluepisken er et statussymbol for samoanske tradisjonelle ledere, og henspiller på deres visdom. Koblingen av amerikanske og samoanske elementer skal vise til vennskapet mellom de to folkene. Flagget ble innført 27. april 1960.
Nelson Kuhn
Nelson Kuhn (født 7. juli 1937 i Whitemouth i Manitoba), canadisk roer som deltok i de olympiske leker 1960 i Roma.
Kuhn vant en olympisk sølvmedalje i roing under Sommer-OL 1960 i Roma. Han var med på den canadiske åtteren som kom på andreplass konkurransen bak Tyskland. De andre roerne var Donald Arnold, Walter D'Hondt, John Lecky, Lorne Loomer, Archibald MacKinnon, William McKerlich, Glen Mervyn og Sohen Biln som var styrmann.
Mistress and Maid
Mistress and Maid er en amerikansk stumfilm fra 1910.
Tom Odell
Thomas Peter Odell (født 24. november 1990 i Chichester i West Sussex) er en engelsk sanger, låtskriver og pianist.
Han utga sin debut-EP Songs from Another Love i 2012. Tidlig i 2013 vant han BRITs kritikerpris. Debutalbumet Long Way Down ble gitt ut 24. juni 2013, og 10. juni 2016 kom oppfølgeren, Wrong Crowd.
Mistress and Maid
Handling
Nan Willis er en velstående ung arving som besøker en fasjonabel badeby hvor hun ikke kjenner noen andre. Hun blir bare ledsaget av hushjelpen hennes, Susan, en misunnelig kvinne. Kjedelig av tilværelsen hennes, bestemmer Nan seg for å søke eventyr ved å bytte plass med hushjelpen sin. Hun blir snart kjent med en ung og kjekk badevakt, Jim Holt, og godtar tilbudet hans om å lære henne å svømme.
Nan og Jim blir snart forelsket i hverandre, og Nan er sikker på at Jim - i motsetning til de andre tidligere frierne hennes - elsker henne for seg selv, ikke på grunn av pengene hennes. Men når de besøker et isolert fyrtårn, blir Nan bare akkompagnert av Sue, fanget. Det viser seg at Sue står bak alt dette, som håper å kunne stikke av sammen med Nans juveler og andre verdisaker. Den uhyggelige, unge fyrvokteren og hans merkelige gamle bestemor blir snart involvert i det som foregår.
The Fast and the Furious
The Fast and the Furious er et amerikansk actiondrama fra 2001 regissert av Rob Cohen. Filmen handler om et gatebilmiljø i Los Angeles som mistenkes å drive med ulovlige kappkjøringskonkurranser og landeveisrøveri. En politimann forsøker å infiltrere miljøet, men for å klare det må han delta i ulovlige kappkjøringskonkurranser. Hovedrollene spilles av Paul Walker og Vin Diesel, mens sentrale biroller spilles av Michelle Rodríguez og Jordana Brewster. Filmen ble til etter at regissør Rob Cohen leste en artikkel om gatebilløp i Vibe magazine. Sammen med produsent Neal H. Moritz utarbeidet han idéen til den første filmen. Selve plottet i filmen er inspirert av filmer som No Man's Land (1987) og Point Break (1991).
Filmen fikk blandet mottakelse av kritikerne, men ble en stor publikumsuksess. Den fikk raskt kultstatus og la grunnlaget for flere oppfølgere. Ved siden av underholdningsaspektet kan filmen også sees på som en skildring av det amerikanske street racing-miljøet, en subkultur som vokste seg stor i USA på 1990-tallet.
Vin Diesel fikk sitt store gjennombrudd som skuespiller i denne filmen.
Handling
Handlingen er lagt til Los Angeles der streetracing er en populær aktivitet. Bil- og fartsglade møtes i øde områder, gambler og bedriver ulovlig kappkjøringskonkurranser. Den harde kjerne blant disse ledes av Dominic "Dom" Toretto, og i tillegg til illegale kappkjøringer bedriver de hasardiøse ran av trailere med verdifullt elektronisk utstyr.
Brian er en ung etterforsker som får i oppgave å infiltrere miljøet for å få greie på om det er gjengen til "Dom" som står bak disse spektakulære ranene. Han anskaffer seg en rask gatebil og klarer etter hvert å få innpass i gjengen. Flere av dem er skeptiske til denne nykomlingen som hiver seg rett inn i konkurransene og prøver å gli naturlig inn i miljøet. Etter hvert som han kommer lenger inn i kretsen, begynner han å tvile på sin egen rolle i spillet, og om denne hyggelige Dom virkelig kan ha noe med trailerranene å gjøre. I tillegg til dette blir han romantisk involvert med Doms søster, Mia. Gruppen møter også alvorlige utfordringer fra en rivaliserende gjeng ledet av vietnameseren Johnny Tran.
Da Brian omsider oppdager at Dom og gjengen virkelig driver med disse trailerranene havner Brian i et moralsk dilemma. Både vennskap, lojalitet, moral og kjærlighet blir satt på prøve.
Publikum
Filmen innbrakte $207,3 millioner på verdensbasis, hvorav 144,5 millioner i USA alene. Den havnet på en 18.-plass over de mest innbringende filmene på verdensbasis i 2001 og på en 14.-plass i USA.
Produksjonskostnadene er estimert til 38 millioner dollar.
Anmelderne
Filmen fikk blandet mottakelse av kritikerne, noe som gjenspeiles i at den har fått 53 % på Rotten Tomatoes. Den amerikanske filmanmelderen Roger Ebert gav den 3 av 4 stjerner, mens Leonard Maltin gav den 2,5 av 4.
Den ble ganske bra mottatt av de norske anmelderne. Dagbladets anmelder gav den terningkast fire og skrev: «Regissør Rob Cohen leverer varene uten noe om og men. Det går raskt unna. Både på de flate strekningene og i svingene. Det venter ingen ny erkjennelse ved målstreken, men det er gøy å sitte på». VGs anmelder gav den terningkast fem, P3s Filmpolitiet tre og Aftenposten to. Nettstedet CINERAMA gav DVD-utgaven terningkast fem i 2002 og skrev: «Bilstuntene er over all forventning, selv om det tar seg opp for alvor først mot slutten. Noen biljakter og andre scener med kraftige motorer i hovedrollen er så blodig tøffe at man sitter med gåsehud og fryder seg over opplevelsen. Her er det lagt liten vekt på historien, og heller ikke skuespillerne kommer til å bli slitne i hånda av autografskrivning etter dette. Derimot skårer lyden topp-poeng, og bildet og filmens visuelle effekter er også meget bra».
Priser
Den vant åtte priser og ble nominert til 11 andre. Blant annet så ble Vin Diesel og Paul Walker tildelt hver sin MTV Movie Awards.
Bakgrunn
Slike ulovlige gatebilløp toppet seg i California på slutten av 1990-tallet. Enkelte steder (særlig i Ontario, California) skjedde det så mange dødsulykker at politiet nedsatte en egen arbeidsgruppe som skulle ta seg av problemet. En av dem som var involvert i illegale gateløp på 90-tallet var dragracelegenden Stephan Papadakis (som for øvrig var teamsjef til Fredric Aasbø på 2000-tallet). Papadakis hevdet at det var gateløp og dragracing over hele Los Angeles 5-6 kvelder i uka. Det mest vanlige var dragracing, der banen er en gatestubb på en «quarter mile», 402 meter. I perioden 2000 til 2006 behandlet politiet i Los Angeles-regionen 50 000 saker der sjåfører sa seg skyldig i å ha deltatt i illegale gateløp.
Antallet ungdommer som drev med illegal streetracing økte betraktelig, både i USA og Skandinavia, etter at filmen ble lansert.
Innspillingssted
Den ble innspilt ulike steder i California, blant annet i Los Angeles, Malibu og San Bernardino.
Oppfølgere
Filmen har fått en rekke oppfølgere: 2 Fast 2 Furious (2003), The Fast and the Furious: Tokyo Drift (2006), Fast & Furious (2009), Fast Five (2011), Fast & Furious 6 (2013), Furious 7 (2015), The Fate of the Furious (2017) og F9 (2021).
YoungStar Awards
YoungStar Awards var en amerikansk pris distribuert av The Hollywood Reporter fra 1995 til 2000. Prisen var for skuespillere under 20 år i film og fjernsyn.
Tysnes kirke
Tysnes kirke er en laftet langkirke i Tysnes kommune i Vestland fylke. Kirken ble opprinnelig oppført i 1868 på gården Tysnes, der det hadde stått kirke siden middelalderen. Kirkestedet ble imidlertid ansett som usentralt, og i 1906 ble kirken tatt ned og flyttet til gården Gjerstad på den andre siden av Gjervikvåggen. Georg Bulls tegninger var da gått tapt, og nye tegninger ble utarbeidet av Hartvig Sverdrup Eckhoff. Kirken har 370 sitteplasser.
Det er kirkegård ved kirken.
Benoît Mandelbrot
Benoît B. Mandelbrot (født 20. november 1924, død 14. oktober 2010) var en polsk-fransk matematiker, han ble berømt for sin analyse av den såkalte mandelbrotmengden. Den fremkom ved iterasjoner av et komplekst annengradsuttrykk på computer, der resultatene av iterasjonene ble uttrykt grafisk. Han var professor ved Yale University.
I 1993 ble han tildelt Wolfprisen i fysikk.
Mandelbrot var medlem av Det Norske Videnskaps-Akademi.
Office for Product Safety and Standards
Office for Product Safety and Standards, tidligere Regulatory Delivery, er et britisk forvaltningsorgan opprettet 1. april 2016 gjennom en sammenslåing av National Measurement and Regulation Office (NMRO) og Better Regulation Delivery Office (BRDO).
Regulatory Delivery er Storbritannias metrologiske myndighet. Regulatory Delivery tilbyr metrologisk infrastruktur som understøtter innovasjon, legger til rette for fri konkurranse, fremmer internasjonal handel og verner forbrukere og miljøet.
Regulatory Delivery er et forvaltningsorgan underlagt Department for Business, Innovation and Skills.
HMS «Ajax» (1934)
HMS «Ajax» var en britisk krysser mest kjent for sin deltagelse i slaget ved Rio de la Plata (Battle of River Plate) i 1939 hvor hun deltok i kamp med det tyske lommeslagskipet «Admiral Graf Spee». HMS «Ajax» tok 7 direkte treff fra «Admiral Graf Spee» og var ikke tilbake i tjeneste før i juli 1940, denne gangen i Middelhavet. 11. og 12. oktober var hun i kamp med en italiensk flåte i slaget ved Kapp Passero, og senket to torpedobåter og skadet en jager.
Mount Marcy
Mount Marcy (Marcy-fjellet) er den høyeste toppen i Adirondack-fjella og i staten New York. Toppen, som er et svært populært turmål, ligger i Essex fylke og er 1629 meter over havet. Fjellet er stort sett skogkledd, men de siste 60–70 metrene ligger over tregrensa.
HMS «Ajax» (1934)
Mesteparten av sin tjeneste under den andre verdenskrig tilbrakte hun i Middelhavet, hvor hun var engasjert i flere trefninger, med unntak av landingene i Normandie i 1944 hvor hun deltok utenfor Gold Beach. Hun så liten tjeneste etter den andre verdenskrig og ble hugd opp i 1949.
Mount Marcy
Fjellet har navn etter guvernør William L. Marcy, som godkjente flere offentlige undersøkelser av Adirondack-området. I blant benyttes navnet Tahawus, et indiansk ord som betyr «sky-deleren». Det er imidlertid tvilsomt om dette har vært brukt som et lokalt navn før europeerne kom.
Preah Ko
Preah Ko (Khmer ប្រាសាទព្រះគោ Den hellige okse) var det første tempelet som ble bygget i den historiske og nå forlatte byen Hariharalaya (i området som i dag er kjent som Roluos), og det ligger omtrent 15 km sørøst for hovedgruppen av templer i Angkor, Kambodsja. Tempelet ble bygget i 879 under Khmerkongen Indravarman I til ære for medlemmer av kongens familie, som i tempelet blir satt i sammenheng med hinduguden Shiva.
Mount Marcy
Første registrerte bestigning av Mount Marcy skjedde i 1837 av ei gruppe under ledelse av Ebenezer Emmons. I dag går det gode stier, og det er ikke nødvendig å ha fjellklatrererfaring for å komme til toppen. Den enkleste ruta går fra nordvest og kalles Van Hoevenberg-ruta. Den starter ved turisthytta Adirondak Loj. Herfra er turen opp drøyt 11 kilometer. Store deler av nedturen er velegna for ski eller snøbrett.
Preah Ko
Etymologi
Preah Ko har fått sitt navn etter de mange statuene av okser som står på framsiden av tempelet vendt mot templets hovedtårn. Man tror at disse statuene skulle representere Nandi, oksen Shiva ofte red på.
Mount Marcy
I passet mellom Mount Marcy og Mount Skylight ligger den lille sjøen Lake Tear of the Clouds, som er den høyestliggende kilden til Hudsonelva.
Preah Ko
Historie
Indravarman I, nevøen til Jayavarman II som regnes som Khmerrikets grunnlegger, overtok tronen i 877, og satte raskt i gang med flere store byggeprosjekter. Det første av disse var Preah Ko, som sto ferdig i 879. Templet ble i 880 dedikert til en devaraja av kong Indravarman I.
Tempelet
Preah Ko består av seks mursteinstårn, plassert i to rekker med tre tårn i hver, på en plattform av sandstein. Tårnene vender mot øst, og det forreste tårnet i midten er det høyeste. Dette tårnet er dedikert til Jayavarman II. Tårnet til venstre er dedikert til Prithivindreshvara, Indravarmans far, og tårnet til høyre til Rudreshvara, hans bestefar. De tre tårnene i bakerste rekke er dedikert til konene til disse tre. Alle tårnene har avbildninger av Shiva.
Mount Marcy
I september 1901 hadde visepresident Theodore Roosevelt vært med på en tur til toppen av Marcy, da han fikk melding om at president William McKinley, som hadde vært utsatt for et attentat ei drøy uke før, var blitt dårligere. Roosevelt og følget gav seg straks i veg, først 16 kilometer til fots, så 6-7 mil med hest og vogn på dårlige veger nattestid til nærmeste jernbanestasjon. Turen er blitt legendarisk, og den delen som gikk med hest, har i dag offisielt navnet The Roosevelt-Marcy Trail. På jernbanestasjonen i North Creek fikk de vite at McKinley var død. De tok tog til Buffalo, der Roosevelt avla presidenteden.
Farmen kjendis (sesong 2)
Farmen kjendis er kjendisversjonen av den norske reality-tv-serien Farmen. Deltakerne skal drive et gårdsbruk slik man gjorde det for 100 år siden, med datidens metoder, arbeidsredskaper og hjelpemidler. Farmen-gården for den andre sesongen av kjendisversjonen er Finnsvika gård i Halden i Østfold. Gaute Grøtta Grav er programleder for serien, som i de originale sesongene. Sesongen hadde premiere på TV 2 1. januar 2018.
Utfordrere
Utfordreren som ble fullverdig deltaker av Farmen kjendis.
Réka
Réka er et ungarsk kvinnenavn fra 1100-tallet. Navnet har hunisk opprinnelse, og lød opprinnelig Rika, avledet av det tyrkiske navnet Arikan. Over tid har navnet skiftet til ulike former som Kreka eller Rekam og til sist Réka. Navnet har avledede kjælenavnsformer som Réki and Rékus.
Den første kjente person med dette navnet er datteren til hunerprinsen Keve og den første konen til hunerkongen Attila.
Réka har ungarske navnedager 6. februar og 10. november.
Vøringplatået
Vøringplatået, eller Vøringbassenget, er et undersjøisk platå utenfor kysten av Nordland.
Platået ligger som en relativ flat hylle vest for Egga (kontinentalskråningen), og dybden varierer mellom 1200 og 1500 m. Utenfor platået ligger de dype delene av Norskehavet med en dybde på 3000–4000 m; i nordvest Lofotenbassenget, og i sørvest Norskebassenget.
Platået deles i en vestlig og en østlig del av en bratt kant, Vøringskrenten (engelsk Vøring Escarpment). Denne kanten er en grense mellom kontinental og oseanisk jordskorpe. Den østlige delen består av tykke sedimentære lag fra trias, jura og kritt, mens den vestlige delen består av basalt og gabbro fra eocen. Bergartene i den vestlige delen ble dannet i forbindelse med kraftig vulkansk aktivitet under åpningen av Atlanterhavet. Her er det funnet en svært stor caldera med en størrelse på 40 × 50 km.
Det ser ikke ut til å gått store ras i området etter siste istid. Dette er i motsetning til situasjonen sør og nord for Vøringplatået, som ble berørt av henholdsvis Storeggaraset og Trænadjupraset.
En del av den ytre grenen av den varme Atlanterhavsstrømmen blir avbøyd på grunn av Vøringplatået, og får retning mot Jan Mayen.
Det ble lett etter olje i området på 1990-tallet, men det ble gjort få funn. Gassfeltet Nykhøgda, senere kalt Luva, ble oppdaget i 1997, men ble den gang ikke vurdert til å være økonomisk drivverdig. I januar 2013 bestemte Statoil seg for å bygge ut det store Aasta Hansteen-feltet på Vøringplatået.
Helena Takalo
Anni Helena Takalo (født 28. oktober 1947 i Nivala) er en finsk tidligere langrennsløper.
Hun var med på dominere internasjonal kvinnelangrenn i 1970-årene, og fikk totalt 5 OL-medaljer og 5 VM-medaljer i løpet av karrieren. Høyest rager nok gullet på 5 km under OL 1976 i Innsbruck. I 1977 ble hun tildelt Holmenkollmedaljen.
Strandvindel
Strandvindel (Calystegia sepium) er en flerårig urt i vindelfamilien.
Den blir 2–3 m høy og er en venstreslyngende plante som kryper langs marka eller klatrer på annen vegetasjon og ulike gjenstander. Ofte danner den tette bestander. Arten er ganske variabel, og ulike underarter har en vid utbredelse i tempererte strøk både i nord og sør.
Følgende beskrivelse gjelder den vanligste underarten i Norge, hvit strandvindel (C. s. subsp. sepium). Stengelen er glatt. Bladene er pilformede, og bladgrunnen har en spiss, V-formet innskjæring. Blomstene har to store forblad som nesten dekker begeret. Forbladene har antydning til kjøl, er spisse og overlapper knapt nederst. Krona er 3–5 cm bred, hvit eller mer sjelden rosa med hvite striper.
Planten vokser på fuktig, næringsrik jord som havstrender med tangvoller, langs vassdrag og i hager og på ruderatmark. Den blir også dyrket som prydplante. I Norge er den vanlig i lavlandet nord til Trøndelag.
To andre underarter kan også påtreffes i Norge:
Prydstrandvindel (C. s. subsp. spectabilis) har fint hårete stengel og bladskaft. Bladgrunnen har en V-formet, avrundet innskjæring. Forbladene har en tydelig kjøl, er litt overlappende og er ofte utydelig tilspisset. Krona er 5–6 cm bred og rosa. Underarten er beskrevet fra forvillede bestander i Europa, men kommer kanskje opprinnelig fra Sibir.
Tuaregopprøret i Mali i 2012
Tuaregopprøret i Mali i 2012 (fransk: Rébellion touareg de 2012), også kalt Azawad-krigen (La guerre de l'Azawad), var et separatistisk opprør som startet 17. januar 2012 i Azawad-regionen av tuareger og andre folkeslag i Sahara mot den maliske regjeringa. Opprøret ble ledet av den nasjonale bevegelsen for Azawads frigjørelse (MNLA), som består av tidligere opprørere og et stort antall tuaregsoldater som har vendt tilbake til Mali etter å ha sloss enten for det nasjonale overgangsrådet eller den libyske hæren i borgerkrigen i Libya. En annen tuaregisk opprørsgruppe er den islamistiske Ançar Dine.
The Modern Prodigal
The Modern Prodigal er en amerikansk stumfilm fra 1910, regissert av D.W. Griffith.
Strandvindel
Prydstrandvindel vokser som ugras på næringsrik kulturjord og finnes på avfallsplasser, langs jernbaner og i hager og ruderatmark. I Norge er den vanlig på Østlandet, men spredte funn er gjort langs kysten nordover til Fauske og Narvik. I Fremmedartslista 2018 er prydstrandvindel vurdert til høy risiko på grunn av moderat invasjonspotensial og middels økologisk effekt. En frykter spesielt genetisk forurensning av de to stedegne underartene.
Tuaregopprøret i Mali i 2012
21. og 22. mars 2012 ble det utført et militært statskupp ledet av kaptein Amadou Sanogo mot den folkevalgte presidenten Amadou Toumani Touré, som siden 2012 hadde vært landets president. Opprørerne hevdet kuppet ble utført av på grunn av Tourés manglende evne til å hanskes med tuaregopprøret. Malis grunnlov ble først suspendert, men ble gjenopprettet 1. april.
The Modern Prodigal
Handling
En ung mann reiser til storbyen, ambisiøs og overmodig, og ønsker å tjene mest mulig penger. Men byen er litt av en forandring, fra den enkle og rolige tlværelsen han er vant til fra landsbygda. Men ting går ikke som planlagt, og han blir arrestert og dømt. Men han stikker av kort tid senere, og vender hjem. Det blir snart sendt ut varsel om at han har forsvunnet, og en belønning blir lyst ut for hans arrestasjon. Den domfelte blir i mellomtiden jaget fra sted til sted av vaktene som følger etter ham.
Samtidig er den lokale sheriffens unge sønn opptatt av å stjele epler, og lyver om hva han har gjort. Kort tid senere drukner nesten den samme gutten i en dyp bekk, men rømlingen - som gjemmer seg i buskene i nærheten av bekken - oppdager hva som foregår, og redder gutten. Faren hans havner dermed i en veldig vanskelig situasjon. Som far til den lille gutten står han i umåtelig takknemlighetsgjeld til rømlingen, men som sheriff er det fremdeles hans plikt å arrestere den dømte.
Tuaregopprøret i Mali i 2012
24. mars 2012 uttalte Comité National pour le Redressement de la Démocratie et la Restauration de l’États formann Amadou Sanogo at han ville forhandle med opprørerne. Forhandlingene skal ha funnet sted i Burkina Faso under Den vestafrikanske økonomiske og monetære unions oppsyn.
5. april 2012, etter å ha inntatt Douentza, erklærte MNLA en våpenhvile, og hevdet de hadde nådd sitt mål om et uavhengig Azawad. Dagen etter ble området formelt erklært uavhengig, men ble ikke anerkjent av noen andre stater.
Tvunget landing for fly med Bolivias president
1. juli 2013, etter å ha vært på en konferanse om gass-eksport i Russland, gav president Evo Morales av Bolivia et intervju til Russia Today, der han var åpen for å tilby asyl til Edward Snowden. Dagen etter intervjuet tok Morales' Dassault Falcon 900 FAB-001 av fra Vnukovo internasjonale lufthavn i Moskva for å frakte ham tilbake til Bolivia. Flyet fløy uavbrutt over Polen og Tsjekkia, men landet uventet i Wien, Østerrike.
En rekke motstridende påstander og beskyldninger ble deretter utstedt fra ulike partene i konflikten som oppstod. Ifølge Bolivia ble flyet omdirigert til Østerrike fordi Frankrike, Spania, Portugal og Italia nektet dem tilgang til deres luftrom, angivelig på grunn av mistanker om at Snowden var om bord.
Etterspill
Frankrike ba om unnskyldning for hendelsen umiddelbart. Den spanske ambassadøren til Bolivia beklaget to uker senere, og skyldte på upassende prosedyrer. Italia og Portugal sendte offisielle forklaringer til den bolivianske regjeringen.
3 juli 2013 innrømmet Jen Psaki, talsmann for utenriksdepartementet i USA, at de hadde vært i kontakt med en rekke land over hele verden som kunne ha muligheten til å ta Snowden til fange på vei gjennom landet.
Gudmund
Gudmund er et nordisk mannsnavn med norrøn opprinnelse. Navnet er svært vanlig på Island, i formen Guðmundur.
Etymologi
Gudmund har opprinnelse i norrøne Guðmundr som er dannet av navneleddene guð, «guder», og mundr, «vern», «beskytter» eller «gaver». Guthmund er den gammeldanske formen av navnet og Gudhmund den gammelsvenske formen.
Navnet har gitt opphav til flere etternavn: danske Gudmundsen, svenske Gudmundsson og islandske Guðmundsson.
Utbredelse
Guðmundr er kjent brukt på Island fra rundt år 900. Guðmundr er kjent brukt i 28 runeinnskrifter fra vikingtiden, så navnet var antakelig vanlig i Norden på den tiden. Den vanligste skrivemåten var (kuþmuntr). Gudmund var et vanlig navn i Norge i middelalderen. Over 50 forskjellige personer med navnet er nevnt i Regesta Norvegica. I Norge har navnet senere vært mindre utbredt. Gudmund var etter reformasjonen vært mest brukt på Østlandet, Sør-Vestlandet og i Trøndelag. I nyere tid har navnet vært mest brukt i 1920- og 1930-årene, men har ikke vært blant de mest populære navnene.
I Danmark var navnet mest brukt i 1910- og 1920-årene, og i Sverige mest i 1930- og 1940-årene.
Gudmund og Gudmundur har navnedag i flere land:
Varianten Guðmundur er i dag et svært vanlig navn på Island. Gudmund er mest brukt på Færøyene og i Norge, men er ikke blant de vanligste navnene.
Kjente personer med navnet
Personene i listen er ordnet kronologisk etter fødselsår.
Charles Dance
Walter Charles Dance (født 10. oktober 1946) er en britisk skuespiller, manusforfatter og filmregissør.
Karsten Schmeling
Karsten Schmeling (født 13. januar 1962 i Hennigsdorf), tysk roer som deltok i de olympiske leker 1988 i Seoul.
Charles Dance
Dance er kjent for å spille skurker i flere filmer og serier. Noen av hans mest kjente roller er Guy Perron i filmen The Jewel in the Crown (1984), dr. Jonathan Clemens i filmen Alien 3 (1992), Sardo Numspa i filmen The Golden Child (1986), Benedict i filmen Last Action Hero (1993), og Lord Tywin Lannister i HBOs fantasyserie Game of Thrones.
Karsten Schmeling
Schmeling ble olympisk mester i roing under Sommer-OL 1988 i Seoul. Han var med på den østtyske båten som vant konkurransen i firer med styrmann foran Romania og New Zealand. Mannskapet på den østtyske fireren var Frank Klawonn, Bernd Eichwurzel, Bernd Niesecke, Karsten Schmeling og Hendrik Reiher som var styrmann.
Charles Dance
Biografi
Dance ble født i Redditch i Worcestershire, som sønn av kokken Eleanor og ingeniøren Walter Dance. Han gikk på Widey Technical School for Boys i Crownhill. Han var klar for en karriere innenfor grafisk design etter han ble uteksaminert fra Plymouth College of Art før han gikk over til skuespill.
Karriere
Dance var medlem av Royal Shakespeare Company på 1970-tallet og var i mange av deres produksjoner i London og Stratford-upon-Avon. Han gikk tilbake til Royal Shakespeare Company for hovedrollen som Coriolanus på Stratford-upon-Avon i Newcastle i 1989, og senere the Barbican Theatre i 1990. Han mottok mye heder og fikk  Critics' Circle Best Actor prisen for sin rolle som C. S. Lewis i William Nicholsons Shadowlands i 2007.
TV og film
Dance ble først kjent på tv i 1974 i BBC-serien Fader Brown som Commandant Neil O'Brien i epsioden "The Secret Garden", men han ble best kjent ti år senere da han spilte den store rollen som Guy Perron i The Jewel in the Crown (Granada Television, Christopher Morahan 1984), en adapsjon av Paul Scotts romaner som også ga Geraldine James and Art Malik anerkjennelse. Han var også med i flere britiske tv-serier, som blant annet Murder Rooms, Randall & Hopkirk, Rebecca, The Phantom of the Opera, Fingersmith og Bleak House (som ga han en Emmy-nominasjon). Han spilte også Guy Spencer, en pro-Hitler propagandist, og hadde en rolle som Dr. Maltravers i ITV's drama Trinity.
Dance hadde også en gjesteopptreden i BBCs Merlin som the Witchfinder Aredian, og som seg selv i den tredje sesongen av Jam & Jerusalem. Han spilte rollen som Havelock Vetinari i 2010 Sky adapsjonen av Terry Pratchett's Going Postal. Han spilte også rollen som Tywin Lannister i HBO's Game of Thrones, en serie basert på George R.R. Martin's  en sang om is og ild.
Den 30. juni 2013 dukket Dance opp blant andre kjendiser i en episode av BBCs Top Gear segment "Star in a Reasonably Priced Car" som Vauxhall Astras debut.
Manusforfatter og regissør
Dance var manusforfatter og regissør for filmen Ladies in Lavender (2004), som hadde de velkjente britiske skuespillerinnene Judi Dench og Maggie Smith i hovedrollene. I 2009 hadde filmen The Inn at the Edge of the World. premiere. Den var regissert av Dance etter hans eget manus basert på Alice Thomas Ellis' roman med samme tittel.
Privatliv
Dance giftet seg med Joanna Haythorn i 1970. De fikk to barn sammen. Etter at ekteskapet deres endte i 2004, hadde han et kort forhold til skuespillerinnen Sophia Myles, som var 34 år yngre. Han forlovet seg med Eleanor Boorman i september 2010. De fikk datteren Rose i mars 2012.
Utmerkelser
Dance ble utnevnt til offiser (OBE) av Order of the British Empire 17. juni 2006.
Karl Nissen
Karl Nissen (født 27. februar 1879, død 14. mai 1920) var en norsk pianist og pedagog, musikkjournalist og dirigent.
Han var sønn av pianist Erika Nissen og lege Oscar Nissen, og gikk i lære hos moren. Han opptrådte første gang offentlig på sin mors konsert i 1897.
Karl Nissen ble i 1907 gift med skuespillerinne ved Nationaltheatret Aagot Kavli, søster av maleren Arne Kavli.
Nissen var lærer ved Musikkonservatoriet i Oslo. Blant hans elever var David Monrad Johansen, og Elisabeth Munthe-Kaas som debuterte 1906. Han var formann i Norske Musikklæreres Landsforbund fra 1918 til 1920.
I 1911 ble han dirigent for det blandete koret Cæciliaforeningen, etterfulgt etter sin død av Leif Halvorsen. Nissen dirigerte også Musikforeningen fra 1913 til 1918 og Handelsstandens Sangforening i Oslo fra 1919 til sin død. Han var musikkanmelder i Aftenposten fra 1912 til 1917.
A Mohawk’s Way
A Mohawk's Way er en amerikansk stumfilm fra 1910 regissert av D. W. Griffith.
The Flash
The Flash (også kjent som Lynet på norsk) er navnet på flere superhelter som figurerer i DC Comics' tegneserier. Alle har superfart som sin superevne. Den første, som hadde det sivile navnet Jay Garrick, ble skapt av forfatteren Gardner Fox og tegneren Harry Lampert i 1939 for den første utgaven av antologiheftet Flash Comics utgitt av All-American Publications, en av forløperne til DC Comics. The Flash var en av de mer populære superheltene i USA på 1940-tallet og var med i samtlige utgaver av Flash Comics frem til bladet ble nedlagt i 1949. Flash var også medlem av superheltgruppen Justice Society of America sammen med bl. a. Green Lantern, The Atom og Doctor Fate. Disse historiene stod på trykk i heftet All-Star Comics.
Den andre Flash (Barry Allen) ble skapt i 1956 av Robert Kanigher, John Broome og Carmine Infantino med Julius Schwartz som redaksjonelt ansvarlig. Denne versjonen av figuren var en kriminaltekniker som, etter å ha fått superevner, valgte seg navnet the Flash etter den originale tegneserien som han var en ivrig leser av. Den første historien stod på trykk i Showcase nr. 4 (1956). Serien ble en stor suksess og The Flash fikk et eget hefte i 1958. Denne versjonen av figuren ble i 1960 et prominent medlem av superheltgruppen Justice League, sammen med bl. a. Superman, Batman og Green Lantern. Denne versjonen av Flash utkom frem til 1985. Cary Bates og Ross Andru er blant de som arbeidet med denne versjonen av serien.
En historie som i særlig grad kom til å påvirke DCs øvrige superheltserier er "Flash of Two Worlds" av Gardner Fox og Carmine Infantino fra Flash nr. 123 (1961). Her ble konseptet med parallelle universer introdusert i DCs tegneserieunivers. I denne historien viser det seg at Barry Allen lever på Jord 1, mens Jay Garrick (som tidligere bare hadde vært en tegneseriefigur i Barry Allens verden) viser seg å leve på Jord 3. Siden ble Jord 3 og Jord 2 et sted der DC kunne la sine gamle superhelter fra 1930- og 40-tallet leve videre. Etterhvert ble det vanlig med relativt hyppige møter mellom helter fra Jord 1, 2 og Jord 3.
Oseaniatouren i landeveissykling 2011–12
Oseaniatouren i landeveissykling 2011–12 er den 8. sesongen av UCI Oceania Tour. Sesongen startet med Jayco Herald Sun Tour i Victoria, Australia den 12. oktober 2011 og avsluttes med Oseaniamesterskapet i landeveissykling den 18. mars 2012.
The Flash
Den tredje figuren som har gått under navnet the Flash er Wally West. Han ble skapt av John Broome og Carmine Infantino i 1959. Han var opprinnelig kjent under navnet Kid Flash og var Barry Allens unge hjelper og medlem av gruppen Teen Titans. Da Barry Allen døde, i serien Crisis On Infinite Earths (Marv Wolfman, George Pérez 1985), overtok Wally rollen som The Flash. Med introduksjonen av den nye Flash, ble serien relansert av DC. Forfatter var Mike Baron og tegner var Jackson Guice. Andre tegnere og forfattere av versjonen av serien er William Messner-Loebs, Mark Waid, Brian Augustyn, Mark Millar, Scott Kolins og Geoff Johns.
The Flash har en rekke erkefiender, som samlet sett ofte benevnes som "the Rogues Gallery", bl. a. Captain Cold, Weather Wizard, Mirror Master og Captain Boomerang.
Oseaniatouren i landeveissykling 2011–12
Nasjon
Kilde: uci.html.infostradasports.com
John Lecky
John MacMillan Stirling Lecky (født 29. august 1940 i Vancouver, død 25. februar 2003 i Calgary) var en canadisk roer som deltok i de olympiske leker 1960 i Roma.
Lecky vant en olympisk sølvmedalje i roing under Sommer-OL 1960 i Roma. Han var med på den canadiske åtteren som kom på andreplass konkurransen bak Tyskland. De andre roerne var Donald Arnold, Walter D'Hondt, Nelson Kuhn, Lorne Loomer, Archibald MacKinnon, William McKerlich, Glen Mervyn og Sohen Biln som var styrmann.
Magne Kortner
Magne Kortner (født 6. mai 1933 i Skien, Telemark, død 25. mars 2008 i Skien, Telemark) var lærer, rektor, kunstner, forfatter, foredragsholder, lokalhistoriker og naturelsker. Han var for mange mest kjent som mannen bak Naturnøtta i NRKs Friluftsmagasinet, hvor han hver lørdag morgen gjennom over 20 år bidro til mer enn 1000 sendinger.